Na temelju članka 26. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19., 57/22. i 101/23.) i članka 15. Pravilnika o radu Dječjeg vrtića „Pčelica“ Molve (KLASA: 601-02/23-01/22, URBROJ: 2137/17-01-23-2 od 13. prosinca 2023. godine, KLASA: 601-02/23-01/22, URBROJ: 2137-70-24-4 Molve, od 18. ožujka 2024. i KLASA: 601-02/23-01/22 URBROJ: 2137-70-24-4 od 24. rujna 2024. godine) , Upravno vijeće Dječjeg vrtića "Pčelica" Molve, raspisuje

N A T J E Č A J
za popunu radnog mjesta  u Dječjem vrtiću "Pčelica" Molve 
1. ODGOJITELJ/ICA – 1  izvršitelj/ica, na određeno, puno radno vrijeme – zamjena za porodiljni dopust
 2. UVJETI: 

Za prijam u radni odnos odgojitelja/ice kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju („Narodne novine, broj 10/97., 107/07., 94/13., 98/19., 57/22. i 101/23.) te članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97.).

 
Poslove odgojitelja djece od navršenih šest mjeseci života do polaska u osnovnu školu može obavljati osoba koja je završila studij odgovarajuće vrste za rad na radnome mjestu odgojitelja, a koji može biti:

a) preddiplomski sveučilišni studij,

b) preddiplomski stručni studij,

c) studij kojim je stečena viša stručna sprema u skladu s ranijim propisima,

d) diplomski sveučilišni studij,

e) specijalistički diplomski stručni studij.

Pored navedenih uvjeta kandidati moraju ispunjavati i opće uvjete za prijem u radni odnos:

a) punoljetnost

b) zdravstvenu sposobnost za obavljanje poslova radnog mjesta
·  Prije sklapanja ugovora o radu izabrani kandidat je dužan priložiti uvjerenje o  utvrđenoj zdravstvenoj sposobnosti za obavljanje poslova odgojitelja.

c) radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju ("Narodne novine" broj 10/97., 107/07., 94/13., 98/19., 57/22. i 101/23.) 
II.
Uz pisanu prijavu na natječaj kandidati trebaju priložiti:

· životopis,

· osobna iskaznica,  

· dokaz o vrsti i stupnju stručne spreme (diplomu),  

· uvjerenje nadležnog suda da se protiv podnositelja prijave ne vodi kazneni postupak, ne starije od mjesec dana (potvrda o nekažnjavanju), prema članku 25. stavku 2. Zakona i predškolskom odgoju i obrazovanju ("Narodne novine" 10/97., 107/07., 94/13., 98/19., 57/22. i 101/23.),

·  vlastoručno napisanu i potpisanu izjavu kandidata da za prijem u službu ne postoje zapreke iz članka 25. Zakona o predškolskom odgoju i obrazovanju ("Narodne novine" 10/97., 107/07., 94/13., 98/19., 57/22. i 101/23.), 
· elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje.

Isprave se prilažu u neovjerenom presliku, a prije izbora kandidata predočit će se izvornik.
Prijavom na natječaj kandidati su suglasni da Dječji vrtić "Pčelica" Molve kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima.
Osoba koja se poziva na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21), članku 48. Zakona o civilnim stradalnicima iz Domovinskog rata („Narodne novine“ br. 84/21.) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18 i 32/20) dužna je u prijavi na javni natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21.) je:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata („Narodne novine“ br. 84/21.) je:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18. i 32/20.) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.)

III.
Na natječaj se mogu prijaviti kandidati oba spola (čl. 13. st. 2. Zakona o ravnopravnosti spolova  ("Narodne novine" broj 82/08. i 69/17.)
IV.
Prijave na natječaj  s potrebnom dokumentacijom o ispunjavanju uvjeta natječaja  podnose se u roku od 8 (osam) dana od dana objave natječaja na  stranicama Hrvatskog zavoda za zapošljavanje i web stranici Dječjeg vrtića "Pčelica" Molve na adresu: Dječji vrtić "Pčelica" Molve, Trg kralja Tomislava 10/a, 48327 Molve, s naznakom: "Natječaj za odgojitelja/icu na određeno- zamjena za porodiljni dopust".

Urednom prijavom smatra se osobno potpisana Zamolba koja sadrži sve podatke i priloge navedene u javnom natječaju. Nepotpune i nepravodobno dostavljene prijave neće se razmatrati.

Dječji vrtić "Pčelica" Molve zadržava pravo, bez obrazloženja, ne prihvatiti ni jednu prijavu, odnosno poništiti natječaj.

Odluka o izboru kandidata dostavlja se javnom objavom na mrežnoj stranici Vrtića: www.vrtic-pcelica@molve.hr, a dostava svim kandidatima smatra se izvršenom osmoga dana od dana javne objave.

UPRAVNO VIJEĆE DJEČJEG VRTIĆA "PČELICA" MOLVE
KLASA: 112-02/25-02/12
URBROJ: 2137-70-25-2
Molve, 17. listopada 2025.
                                                                                           

    PREDSJEDNICA:







                          Valentina Kovaček
Natječaj je objavljen na internetskim stranicama  i oglasnim pločama Hrvatskog zavoda za zapošljavanje i Vrtića dana 17. listopada 2025. godine .

Natječaj traje do 25. listopada 2025. godine.

